
Ауданның коммуналдық мемлекеттік
кәсіпорындарының иелігінде қалған 
таза кірістің бір бөлігін бөлу нормативін
белгілеу туралы


	«Мемлекеттік мүлік туралы» Қазақстан Республикасы Заңының 140-бабының 2-тармағына сәйкес Жалағаш ауданының әкімдігі  ҚАУЛЫ ЕТЕДІ: 
1. Осы қаулының қосымшасына сәйкес ауданның коммуналдық мемлекеттік кәсіпорындарының иелігінде қалған таза кірістің бір бөлігін бөлу нормативі белгіленсін. 
2. «Жалағаш ауданының экономика және қаржы бөлімі» коммуналдық мемлекеттік мекемесі Қазақстан Республикасының заңнамасында белгіленген тәртіппен:
1) осы қаулыға қол қойылған күннен бастап бес жұмыс күні ішінде оның қазақ және орыс тілдеріндегі электрондық түрдегі көшірмесін Қазақстан Республикасы нормативтік құқықтық актілерінің Эталондық бақылау банкіне ресми жариялау және енгізу үшін Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына жолдауды; 
2) осы қаулыны оның ресми жарияланғанынан кейін Жалағаш ауданы әкімдігінің интернет-ресурсында орналастыруды қамтамасыз етсін.
3. Осы қаулының орындалуын бақылау жетекшілік ететін Жалағаш ауданы әкімінің орынбасарына жүктелсін.
	4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.


           Жалағаш ауданының 
                          әкімі                                                                     А. Ибраимов  



Жалағаш ауданы әкімдігінің  
2026 жылғы «___» шілдедегі 
№___ қаулысына қосымша


Ауданның коммуналдық мемлекеттік кәсіпорындарының иелігінде 
қалған таза кірістің бір бөлігін бөлу нормативі

	Активтерді дамыту және кеңейту (күрделі жөндеу, реконструкция, жаңғырту, цифрландыру) 
	50 %

	Адами капиталды дамыту және ынталандыру (біліктілікті арттыру, тәжірибе алмасу, сыйақы беру) 
	15 %

	Тәуекелдерді сақтандыруға провизиялар (резервтер) және шығынды жабу 
	20 %

	Кезек күттірмейтін қажеттіліктерге жұмсалатын резерв 
	10 %

	Кәсіпорындар қызметінің спецификасы бойынша қажет ететін шығындар түрі 
	5 %



      

